**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA HRVATSKA DUBICA**

**Općinski načelnik**

KLASA: 402-08/17-02/01

URBROJ: 2176/10-01-17-04

Hrvatska Dubica, 20.01.2017. godine

OPĆINA HRVATSKA DUBICA

JAVNI NATJEČAJ ZA FINANCIRANJE PROGRAMA I PROJEKATA

OD JAVNOG INTERESA ZA OPĆE DOBRO KOJE PROVODE UDRUGE

NA PODRUČJU OPĆINE HRVATSKA DUBICA

TIJEKOM 2017. GODINE

Upute za prijavitelje

Datum objave natječaja: 23.01.2017.

Rok za dostavu prijava: 23.02.2017.

1. PRIHVATLJIVI PRIJAVITELJI:

Sukladno odredbi članka 1. Pravilnika o financiranju udruga iz Proračuna Općine Hrvatska Dubica („Službeni vjesnik“ broj: 51/16- u nastavku: Proračun općine) *Prihvatljiv prijavitelj*, u pravilu je:

- udruga i druga neprofitna organizacija koja ima sjedište na području Općine Hrvatska Dubica (u nastavku: Općina) i koja aktivno djeluje na području Općine ili ima sjedište izvan Općine, ali u svom osnivačkom aktu ima određeno područje djelovanja koje se proteže i na Općinu i koja aktivno djeluje na području Općine, uz uvjet da ista ispunjava sve odredbe ovoga Pravilnika i sve uvjete javnoga natječaja,

- druge organizacije civilnog društva (zaklade, privatne ustanove i druge neprofitne organizacije) kada su one, u skladu s uvjetima javnog natječaja ili javnog poziva za financiranje programa i projekata, prihvatljivi prijavitelji odnosno partneri,

- sportske udruge na području Općine.

Općina će financirati program/projekat udrugama, uz uvjet da:

- su iste upisane u Registar udruga, odnosno drugi odgovarajući registar i u Registar neprofitnih organizacija,

- su se svojim statutom opredijelile za obavljanje djelatnosti i aktivnosti koje su predmet financiranja i kojima promiču uvjerenja i ciljevi koji nisu u suprotnosti s Ustavom i zakonom,

- da program/projekt, koji prijave na natječaj, bude ocijenjen kao značajan (kvalitetan, inovativan i koristan) za razvoj civilnog društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog natječaja,

- su uredno ispunile obveze iz svih prethodno sklopljenih ugovora o financiranju iz Proračuna općine u suprotnom će svaka prijava novoga programa i/ili projekta na natječaj biti odbijena,

- nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu općine,

- se protiv korisnika, odnosno osobe ovlaštene za zastupanje udruge i voditelja programa/projekta ne vodi kazneni postupak i nije pravomoćno osuđen za prekršaj određen člankom 48. stavkom 2. alinejom c), odnosno pravomoćno osuđen za počinjenje kaznenog djela određenog člankom 48. stavkom 2. alinejom d) Uredbe ili uvjetima natječaja,

- općim aktom imaju uspostavljen model dobrog financijskog upravljanja i kontrola te način sprečavanja sukoba interesa pri raspolaganju javnim sredstvima,

- imaju prikladan način javnog objavljivanja programskog i financijskog izvješća o radu za proteklu godinu (na mrežnim stranicama udruge ili na drugi prikladan način),

- imaju odgovarajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga,

- uredno predaju sva izvješća Općini i drugim nadležnim institucijama.

1. PODRUČJA PROGRAMSKIH AKTIVNOSTI:

Sukladno Odluci o utvrđivanju aktivnosti udruga od interesa za opće dobro i njihovom financiranju iz Proračuna općine aktivnostima od interesa za opće koje će se financirati iz Proračuna općine tijekom 2017. godine, smatraju se osobito aktivnosti/programi udruga i to:

1. Priogrami udruga koje pridonose zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava osoba s invaliditetom i djece s teškoćama u razvoju, starijih i nemoćnih, jednakosti i ravnopravnosti te mirotvorstvu i borbi protiv nasilja i diskriminacije,

2. Programi promicanja vrijednosti Domovinskog rata,

3. Programi zaštite, brige i izobrazbe djece i mladih te njihovu aktivnom sudjelovanju u društvu, prevenciji i borbi protiv svih oblika ovisnosti, razvoju demokratske političke kulture,

4. Programi zaštite i promicanju prava manjinskih društvenih skupina,

5. Programi na promicanju i razvoju volonterstva, socijalnim uslugama i humanitarnoj djelatnosti, poticanju i razvoju socijalnog poduzetništva, zaštiti prava potrošača, zaštiti okoliša i prirode i zaštiti i očuvanju kulturnih dobara, održivom razvoju, razvoju lokalne zajednice, međunarodnoj razvojnoj suradnji, zaštiti zdravlja, razvoju i promicanju znanosti, obrazovanja, cjeloživotnog učenja, kulture i umjetnosti, tehničke i informatičke kulture, sporta, dobrovoljnog vatrogastva, traganja i spašavanja te drugim aktivnostima koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanje od interesa za opće dobro.

1. PRIHVATLJIVI TROŠKOVI:

 Prihvatljivim troškovima Korisnik financiranja smatraju se troškovi koji ispunjavaju sve sljedeće kriterije:

- nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,

- moraju biti navedeni u ukupnom predviđenom proračunu programa ili projekta,

- nužni su za provođenje programa ili projekta koji je predmetom dodjele financijskih sredstava,

- mogu biti identificirani i provjereni i koji su računovodstveno evidentirani kod Korisnika financiranja prema važećim propisima o računovodstvu neprofitnih organizacija,

- trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

 U skladu s prihvatljivim troškovima iz prethodnoga članka i kada je to relevantno za poštivanje propisa o javnoj nabavi, prihvatljivim se smatraju sljedeći izravni troškovi Korisnika financiranja i njegovih partnera:

- troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade, honorari i drugo sukladno odredbama ovoga Pravilnika o financiranju udruga iz proračuna Općine Hrvatska Dubica („Službeni vjesnik“ broj: 51/16) i Uredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15),

- troškovi honorara vanjskih suradnika angažiranih na programu ili projektu,

- putni troškovi i troškovi dnevnica za zaposlenike i druge osobe koje sudjeluju u programu ili projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,

- troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama,

- troškovi potrošne robe,

- troškovi podugovaranja,

- administrativni troškovi,

- troškovi koji izravno proistječu iz zahtjeva ugovora, uključujući troškove financijskih usluga.

1. NEPRIHVATLJIVI TROŠKOVI:

Neprihvatljivi troškovi Korisnika financiranja su:

- dugovi i stavke za pokrivanje gubitaka ili dugova,

- dospjele kamate,

- stavke koje se već financiraju iz javnih izvora,

- kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,

- gubici na tečajnim razlikama,

- zajmovi trećim stranama,

- troškovi reprezentacije i hrane (osim u iznimnim slučajevima kada se kroz pregovaranje s Jedinstvenim upravnim odjelom Općine dio tih troškova može priznati kao prihvatljiv trošak),

- troškovi smještaja.

1. ROK ZA DOSTAVU PRIJAVA:

Rok za prijavu na natječaj je zaključno do 23. veljače 2017. godine. Prijava je dostavljena u roku ako je na prijamnom žigu razvidno da je zaprimljena u pošti, kao preporučena pošiljka, do kraja datuma koji je naznačen kao rok za prijavu na natječaj.

Prijave poslane izvan roka neće biti uzete u razmatranje.

1. SADRŽAJ PRIJAVE:

Prijava trba sadržavati:

- popunjeni obrasci za prijavu programa ili projekta i to: obrazac A, obrazac B i obrazac C,

- popis priloga koje je potrebno priložiti uz prijavu,

- izjavu o nepostojanju dvostrukog financiranja,

- preslika važećeg statuta i njegovih izmjena,

- prijavitelji koji nisu registrirani na području Općine, a smatraju se prijaviteljima, sukladno odredbi članka 1. Pravilnika o financiranju udruga iz Proračuna općine („Službeni vjesnik“ broj: 51/16), uz prethodno navedenu dokumentaciju dužni su dostaviti i popis korisnika s prebivalištem na području Općine.

Obraci projekta/programa moraju biti potpisani od strane osobe ovlaštene za zastupanje prijavitelja i ovjeren pečatom prijavitelja.

Obrasci u kojima nedostaju podaci vezani uz sadržaj projekta ili nisu potpisani od strane osobe ovlašetne za zastupanje i ovjereni, neće biti uzeti u razmatranje.

Obrazce je potrebno ispuniti po mogućnosti na računalu.

1. PRIJAVE POSLATI NA ADRESU:

Obvezne obrasce i propisanu dokumentaciju potrebno je dostaviti u papirnatom obliku na adresu:

**Općina Hrvatska Dubica,**

**Povjerenstvo za provedbu natječaja za financiranje udruga**

**Vjekoslava Venka 4, 444450 Hrvatska Dubica.**

**s naznakom: „Javni natječaj – financiranje udruga – NE OTVARAJ“**

1. DODATNA PITANJA:

Sva pitanja vezana uz javni natječaj mogu se postaviti elektroničkim putem slanjem upita na sljedeću adresu: nacelnik.hrvatska.dubica@sk.t-com i telefon 044/855-002.

Odgovori na pojedine upite, u najkraćem mogućem roku, poslat će se izravno na adrese onih koji su pitanja postavili, te iste objaviti na mrežnoj stranici Općine: [www.hrvatska-dubica.hr](http://www.hrvatska-dubica.hr).

 OPĆINSKI NAČELNIK

 Tomislav Mateljak